CELEX: 32020R1129
Language: et
Date: 2020-07-30 00:00:00
Title: Nõukogu rakendusmäärus (EL) 2020/1129, 30. juuli 2020, millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid

31.7.2020   
               
               
                  ET
               
               
                  Euroopa Liidu Teataja
               
               
                  L 247/5
               
            
         NÕUKOGU RAKENDUSMÄÄRUS (EL) 2020/1129,
         30. juuli 2020,
         millega rakendatakse määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 30. augusti 2017. aasta määrust (EL) 2017/1509, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks määrus (EÜ) nr 329/2007, (1) eriti selle artikli 47 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 30. augustil 2017 vastu määruse (EL) 2017/1509.
                  
               
                     (2)
                  
                  
                     Kooskõlas määruse (EL) 2017/1509 artikli 47a lõikega 1 vaatas nõukogu läbi kõnealuse määruse XV, XVI, XVII ja XVIII lisas esitatud isikute ja üksuste loetelud.
                  
               
                     (3)
                  
                  
                     Nõukogu leidis, et piiravad meetmed tuleks jätta kehtima kõigi määruse (EL) 2017/1509 XV ja XVI lisas esitatud loetelus nimetatud isikute ja üksuste vastu, et ajakohastada tuleks 19 isiku põhjendusi ning viie isiku ja kahe ettevõtte tuvastamisandmeid ning et kõigi XV lisas loetletud füüsiliste isikute tuvastamisandmetesse tuleks lisada sugu.
                  
               
                     (4)
                  
                  
                     Määruse (EL) 2017/1509 XV ja XVI lisa tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) 2017/1509 XV ja XVI lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. juuli 2020
            
               
                  Nõukogu nimel
               
               
                  president
               
               M. ROTH
            
         
         
            (1)  ELT L 224, 31.8.2017, lk 1.
      
      
         
            LISA
            
               1)   
               Määruse (EL) 2017/1509 XV lisa a osa („Füüsilised isikud, kes on loetellu kantud vastavalt artikli 34 lõike 4 punktile a“) kanded 1–27 asendatakse järgmisega:
               
                            
                        
                        
                           Nimi (ja võimalikud teised nimed)
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendus
                        
                     
                           „1.
                        
                        
                           CHON Chi Bu
                           (CHON Chi-bu)
                        
                        
                           Sugu: mees
                        
                        
                           22.12.2009
                        
                        
                           Aatomienergia üldbüroo liige, endine Yongbyoni tehnikadirektor. Ta on fotode kohaselt seotud Süürias asuva tuumareaktoriga, enne kui Iisrael seda 2007. aastal pommitas.
                        
                     
                           2.
                        
                        
                           HYON Chol-hae
                           (teise nimega HYON Chol Hae)
                        
                        
                           Sünniaeg: 13.8.1934
                           Sünnikoht: Mandžuuria, Hiina
                           Sugu: mees
                        
                        
                           22.12.2009
                        
                        
                           Korea rahvaarmee kindralleitnant alates 2016. aasta aprillist. Endine rahvaarmee aseminister, Korea rahvaarmee üldpoliitika osakonna endine asedirektor (surnud Kim Jong-Ili sõjaline nõunik). Valiti Korea Töölispartei keskkomitee liikmeks 2016. aasta mais Korea Töölispartei 7. kongressil, kus Korea Töölispartei võttis vastu otsuse KRDV tuumaprogrammi jätkamise kohta.
                        
                     
                           3.
                        
                        
                           O Kuk-Ryol
                           (teise nimega O Kuk Ryol)
                        
                        
                           Sünniaeg: 7.1.1930
                           Sünnikoht: Jilini provints, Hiina.
                           Sugu: mees
                        
                        
                           22.12.2009
                        
                        
                           Riikliku kaitsekomisjoni endine aseesimees. Riiklik kaitsekomisjon oli KRDV riiklike kaitseküsimuste keskne organ enne selle reformimist riigiasjade komisjoniks ning teostas järelevalvet tuuma- ja ballistikaprogrammide jaoks tipptehnoloogia hankimise üle välismaalt. Korea Töölispartei keskkomitee endine liige, kes valiti 2016. aasta mais Korea Töölispartei 7. kongressil, kus Korea Töölispartei võttis vastu otsuse KRDV tuumaprogrammi jätkamise kohta.
                        
                     
                           4.
                        
                        
                           PAK Jae-gyong
                           (teise nimega Chae-Kyong; PAK Jae Gyong)
                        
                        
                           Sünniaeg: 10.6.1933
                           Passi nr: 554410661
                           Sugu: mees
                        
                        
                           22.12.2009
                        
                        
                           Korea rahvaarmee kindral. Endine rahvaarmee üldpoliitika osakonna asedirektor ja endine rahvaarmee logistikabüroo asedirektor (surnud Kim Jong-Ili sõjaline nõunik). Viibis KIM Jong Uni poolt läbi viidud strateegilise raketiväe juhatuse inspekteerimisel. Korea Töölispartei keskkomitee endine liige. Imperialismi vastu võitleva Korea Veteranide Komitee esimees.
                        
                     
                           5.
                        
                        
                           RYOM Yong
                        
                        
                           Sugu: mees
                        
                        
                           22.12.2009
                        
                        
                           Aatomienergia üldbüroo (ÜRO poolt loetellu kantud üksus) direktor, vastutab rahvusvaheliste suhete eest.
                        
                     
                           6.
                        
                        
                           SO Sang-kuk (teise nimega SO Sang Kuk)
                        
                        
                           Sünniaeg: 1932–1938
                           Sugu: mees
                        
                        
                           22.12.2009
                        
                        
                           Tuumafüüsika osakonna juhataja, Kim Il Sungi Ülikool.
                        
                     
                           7.
                        
                        
                           Kindral-leitnant KIM Yong Chol
                           (teised nimed: KIM Yong-Chol; KIM Young-Chol; KIM Young-Cheol; KIM Young-Chul)
                        
                        
                           Sünniaeg: 1946
                           Sünnikoht: Pyongan-Pukto, KRDV
                           Sugu: mees
                        
                        
                           19.12.2011
                        
                        
                           Korea Töölispartei sõjalise keskkomisjoni, poliitbüroo ja Korea Rahvademokraatliku Vabariigi riigiasjade komisjoni liige. ÜRO Julgeolekunõukogu poolt sanktsioneeritud luure üldbüroo (Reconaissance General Bureau) endine juht. Ühisrinde osakonna endine direktor.
                        
                     
                           8.
                        
                        
                           CHOE Kyong-song
                           (teise nimega CHOE Kyong song)
                        
                        
                           Sünniaeg: 1945
                           Sugu: mees
                        
                        
                           20.5.2016
                        
                        
                           Korea rahvaarmee kindralkolonel. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           9.
                        
                        
                           CHOE Yong-ho (teise nimega CHOE Yong Ho)
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindralkolonel/Korea rahvaarmee õhujõudude kindral. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Korea rahvaarmee õhujõudude ja õhutõrjeväe juhataja. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           10.
                        
                        
                           HONG Sung-Mu
                           (teised nimed HUNG Sun Mu; HONG Sung Mu)
                        
                        
                           Sünniaeg: 1.1.1942
                           Sugu: mees
                        
                        
                           20.5.2016
                        
                        
                           Laskemoonatööstuse osakonna asedirektor. Juhib tavarelvastuse ja rakettidega, sealhulgas ballistiliste rakettidega seotud programmide väljatöötamist. Üks põhiisikutest, kes vastutab tuumarelvade tööstusliku arendamise programmide eest. Vastutav KRDV tuumarelva-, ballistiliste rakettide või muude massihävitusrelvadega seotud programmide eest. Oli tunnistajaks kontinentidevahelise ballistilise raketi Hwasong-15 väljatulistamisele 28. novembril 2017.
                        
                     
                           11.
                        
                        
                           JO Kyongchol (teise nimega JO Kyong Chol)
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindral. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Sõjalise julgeoleku juhtimiskeskuse direktor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Käis koos Kim Jong Uniga läbi aegade suurimal suure laskekaugusega suurtükkide laskeõppusel.
                        
                     
                           12.
                        
                        
                           KIM Chun-sam
                           (teise nimega KIM Chun Sam))
                        
                        
                           Sugu: mees
                        
                        
                           20.5.2016
                        
                        
                           Kindralleitnant, KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Korea rahvaarmee sõjalise peakorteri operatsioonide osakonna endine direktor ja sõjalise peakorteri endine esimene asejuhataja. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           13.
                        
                        
                           KIM Chun-sop
                           (teise nimega KIM Chun Sop)
                        
                        
                           Sugu: mees
                        
                        
                           20.5.2016
                        
                        
                           Laskemoonatööstuse osakonna endine asedirektor. KRDV riiklike kaitseküsimuste keskseks organiks oleva ja nüüdseks riigiasjade komisjoniks reformitud riikliku kaitsekomisjoni endine liige. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Osales 2015. aasta mais toimunud allveelaevadelt väljalastavate ballistiliste rakettide edukasse katsesse panustanud isikute fotosessioonil.//Osales fotosessioonil isikutega, kes panustasid edukasse ballistiliste rakettide allveelaevadelt väljatulistamise katsetusse 2015. aasta mais.
                        
                     
                           14.
                        
                        
                           KIM Jong-gak
                           (teise nimega KIM Jong Gak)
                        
                        
                           Sünniaeg: 20.7.1941
                           Sünnikoht: Pyongyang, KRDV
                           Sugu: mees
                        
                        
                           20.5.2016
                        
                        
                           Endine Korea rahvaarmee üldpoliitika osakonna direktor. Korea rahvaarmee kindralmajor, Kim Il-Sungi sõjaväeülikooli rektor, endine rahvaarmee aseminister, endine KRDV riiklike kaitseküsimuste keskseks organiks oleva Korea Töölispartei sõjalise keskkomisjoni liige. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           15.
                        
                        
                           KIM Rak Kyom
                           (teise nimega KIM Rak-gyom; KIM Rak Gyom)
                        
                        
                           Sugu: mees
                        
                        
                           20.5.2016
                        
                        
                           Nelja tärni kindral, nüüdseks väidetavalt nelja strateegilist ja taktikalist raketiüksust juhtiva strateegilise raketiväe (ÜRO poolt loetellu kantud üksus), sh kontinentidevahelise ballistilise raketibrigaadi KN-08 ülem. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Meedia teadetel osales KIM 2016. aasta aprillis KIM Jong Uniga kontinentidevahelise ballistilise raketi mootori katsetamisel. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Andis korralduse ballistiliste rakettide väljatulistamisõppuse korraldamiseks.
                        
                     
                           16.
                        
                        
                           KIM Won-hong
                           (teise nimega KIM Won Hong)
                        
                        
                           Sünniaeg: 7.1.1945
                           Sünnikoht: Pyongyang, KRDV
                           Passi nr: 745310010
                           Sugu: mees
                        
                        
                           20.5.2016
                        
                        
                           Kindral. Korea rahvaarmee üldpoliitika osakonna endine esimene asedirektor. Riikliku julgeolekubüroo endine direktor. Endine riigi julgeoleku minister. Riiklike kaitseküsimuste keskseteks organiteks olevate Korea Töölispartei sõjalise keskkomisjoni ja riikliku kaitsekomisjoni liige. Riiklik kaitsekomisjon oli KRDV riiklike kaitseküsimuste keskne organ enne selle reformimist riigiasjade komisjoniks. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           17.
                        
                        
                           PAK Jong-chon
                           (teise nimega PAK Jong Chon)
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindral, peastaabi ülem alates 2019. aasta aprillist, poliitbüroo liige alates 2020. aasta aprillist. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           18.
                        
                        
                           LI Yong-ju
                           (teise nimega RI Yong Ju)
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee admiral. KRDV riiklike kaitseküsimuste keskseks organiks oleva Korea Töölispartei sõjalise keskkomisjoni endine liige. Korea mereväe ülemjuhataja. Merevägi osaleb ballistiliste rakettide programmide väljatöötamises ja KRDV mereväe tuumavõime arendamises. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           19.
                        
                        
                           SON Chol-ju
                           (teise nimega SON Chol Ju)
                        
                        
                           Sugu: mees
                        
                        
                           20.5.2016
                        
                        
                           Korea rahvaarmee kindral. Korea rahvaarmee korralduse eest vastutav asedirektor ja endine õhujõudude ja õhutõrjeväe (mis kontrollib ajakohastatud õhutõrjerakettide arendamist) poliitiline direktor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           20.
                        
                        
                           YUN Jong-rin
                           (teise nimega YUN Jong Rin)
                        
                        
                           Sugu: mees
                        
                        
                           20.5.2016
                        
                        
                           Kindral, endine ihukaitseväe ülem. Korea Töölispartei sõjalise keskkomisjoni endine liige ja riikliku kaitsekomisjoni liige. Riiklik kaitsekomisjon oli KRDV riiklike kaitseküsimuste keskne organ enne selle reformimist riigiasjade komisjoniks. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           21.
                        
                        
                           HONG Yong Chil
                        
                        
                           Sugu: mees
                        
                        
                           20.5.2016
                        
                        
                           Laskemoonatööstuse osakonna asedirektor. Laskemoonatööstuse osakond, mille ÜRO Julgeolekunõukogu kandis loetellu 2. märtsil 2016, on seotud KRDV raketiprogrammi põhiaspektidega. Laskemoonatööstuse osakond vastutab KRDV ballistiliste rakettide (sh Taepo Dong-2) arendamise, relvatootmise ning teadus- ja arendustegevuse programmide järelevalve eest. Second Economic Committee (teine majanduskomitee) ja Second Academy of Natural Sciences (Teine Loodusteaduste Akadeemia), mis kanti samuti loetellu 2010. aasta augustis, alluvad laskemoonatööstuse osakonnale (MID). Laskemoonatööstuse osakond on viimastel aastatel teinud tööd, et arendada mobiilset kontinentidevahelist ballistilist raketti KN08. HONG on mitmel korral saatnud KIM Jong Uni KRDV tuumarelva- ja ballistiliste rakettide alaste programmide väljatöötamisega seotud üritustel ning arvatakse, et tal oli oluline roll KRDV tuumakatsetuses 6. jaanuaril 2016. Korea töölispartei keskkomitee asedirektor. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest. Osales uut tüüpi kontinentidevahelise ballistilise raketi mootori gaasijoa maapealsel katsetamisel 2016. aasta aprillis.
                        
                     
                           22.
                        
                        
                           RI Hak Chol
                           (teised nimed RI Hak Chul, RI Hak Cheol)
                        
                        
                           Sünniaeg: 19.1.1963 või 8.5.1966
                           Passi nr: 381320634; PS-563410163
                           Sugu: mees
                        
                        
                           20.5.2016
                        
                        
                           Green Pine Associated Corporationi („Green Pine“) president. ÜRO sanktsioonide komitee andmetel on Green Pine võtnud üle mitmed Korea Mining Development Trading Corporationi (KOMID) tegevused. Sanktsioonide komitee kandis KOMIDi loetellu 2009. aasta aprillis ja see on KRDV peamine relvakaupleja ning põhiline ballistiliste rakettide ja tavarelvastusega seotud kaupade ja varustuse eksportija. Green Pine on vastutav ka ligikaudu poole relvade ja nendega seotud materjali ekspordi eest KRDVst. Green Pine’ile on määratud sanktsioonid relvade ja nendega seotud materjalide ekspordi eest KRDVst. Green Pine on spetsialiseerunud sõjaliste meresõiduvahendite ja relvastuse tootmisele, näiteks allveelaevad, sõjalaevad ja raketisüsteemid, ning on eksportinud torpeedosid ja tehnilist abi Iraani kaitsetööstuse ettevõtetele. ÜRO Julgeolekunõukogu on Green Pine’i loetellu kandnud.
                        
                     
                           23.
                        
                        
                           YUN Chang Hyok
                        
                        
                           Sünniaeg: 9.8.1965
                           Sugu: mees
                        
                        
                           20.5.2016
                        
                        
                           Satelliitide juhtimiskeskuse NADA (National Aerospace Development Administration) asedirektor. NADA-le kohaldatakse sanktsioone ÜRO Julgeolekunõukogu resolutsiooni 2270 (2016) alusel seotuse tõttu KRDV kosmoseteaduse ja -tehnoloogia (sh satelliitide lähetamine ja kanderaketid) arendamisega. ÜRO Julgeolekunõukogu resolutsiooniga 2270 (2016) mõisteti hukka KRDV satelliidi lähetamine 7. veebruaril 2016, kuna kasutati ballistiliste rakettidega seonduvat tehnoloogiat ning pandi toime resolutsioonide 1718 (2006), 1874 (2009), 2087 (2013) ja 2094 (2013) tõsine rikkumine. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           24.
                        
                        
                           RI Myong Su
                        
                        
                           Sünniaeg: 1937
                           Sünnikoht: Myongchon, Põhja-Hamgyong, KRDV
                           Sugu: mees
                        
                        
                           7.4.2017
                        
                        
                           Korea rahvaarmee kindralmajor, Korea rahvaarmee ülemjuhataja esimene asekomandör. Kuni 2018. aastani Korea Töölispartei sõjalise keskkomisjoni liige ja rahvaarmee staabiülem. Ri Myong Su on riiklikke kaitseküsimusi, sealhulgas KRDV tuumarelva-, ballistiliste rakettide või muude massihävitusrelvade alaseid programme jätkuvalt mõjutav isik. Ri on Kõrgema Rahvaassamblee pikaajaline liige, praegu 14. korda.
                        
                     
                           25.
                        
                        
                           SO Hong Chan
                        
                        
                           Sünniaeg: 30.12.1957
                           Sünnikoht: Kangwon, KRDV
                           Passi nr: PD836410105 Passi kehtivusaja lõppemise kuupäev: 27.11.2021
                           Sugu: mees
                        
                        
                           7.4.2017
                        
                        
                           Rahvaarmee esimene aseminister ja logistikabüroo asedirektor, Korea Töölispartei sõjalise keskkomisjoni liige ning rahvaarmee kindral. Sellel ametikohal vastutab So Hong Chan KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           26.
                        
                        
                           WANG Chang Uk
                        
                        
                           Sünniaeg: 29.5.1960
                           Sugu: mees
                        
                        
                           7.4.2017
                        
                        
                           Tööstus- ja aatomienergiaminister. Sellel ametikohal vastutab Wang Chang Uk KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.
                        
                     
                           27.
                        
                        
                           JANG Chol
                        
                        
                           Sünniaeg: 31.3.1961
                           Sünnikoht: Pyongyang, KRDV
                           Passi nr: 563310042
                           Sugu: mees
                        
                        
                           7.4.2017
                        
                        
                           Riikliku Teaduste Akadeemia (asutus, mille ülesandeks on KRDV tehnoloogilise ja teadusvõimekuse arendamine) endine president. Sellel ametikohal oli Jang Cholil strateegiline positsioon KRDV tuumaalase tegevuse arendamiseks. Vastutav KRDV tuumarelva-, ballistiliste rakettide või muude massihävitusrelvade alaste programmide toetamise või edendamise eest.“
                        
                     
            
               2)   
               Määruse (EL) 2017/1509 XV lisa b osa („Juriidilised isikud, üksused ja asutused, kes on loetellu kantud vastavalt artikli 34 lõike 4 punktile a“) kanne 2 asendatakse järgmisega:
               
                            
                        
                        
                           Nimi (ja võimalikud teised nimed)
                        
                        
                           Asukoht
                        
                        
                           Loetellu kandmise kuupäev
                        
                        
                           Põhjendus
                        
                     
                           „2.
                        
                        
                           Korean Ryengwang Trading Corporation
                           Teise nimega KOREA RYONGWANG TRADING CORPORATION
                        
                        
                           Rakwon-dong, Pothonggang District, Pyongyang, KRDV
                        
                        
                           22.12.2009
                        
                        
                           Korea Ryongbong General Corporationi tütarettevõte (ÜRO Julgeolekunõukogu kandis üksuse loetellu 24.4.2009).“
                        
                     
            
               3)   
               Määruse (EL) 2017/1509 XV lisa c osa („Füüsilised isikud, kes on loetellu kantud vastavalt artikli 34 lõike 4 punktile b“) kanded 1–6 asendatakse järgmisega:
               
                            
                        
                        
                           Nimi (ja võimalikud teised nimed)
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendus
                        
                     
                           „1.
                        
                        
                           JON Il-chun (teise nimega JON Il Chun)
                        
                        
                           Sünniaeg: 24.8.1941
                           Sugu: mees
                        
                        
                           22.12.2010
                        
                        
                           2010. aasta veebruaris vabastati KIM Tong-un 39. büroo direktori ametikohalt. Büroo vastutab muu hulgas kaupade sisseostmise eest KRDV diplomaatiliste esinduste kaudu, hiilides sanktsioonidest kõrvale. Ta asendati JON Il-chuniga. Riikliku kaitsekomisjoni esindaja. Riiklik kaitsekomisjon oli KRDV riiklike kaitseküsimuste keskne organ enne selle reformimist riigiasjade komisjoniks. Valiti 2010. aasta märtsis riigi arengupanga peadirektoriks. Valiti Korea Töölispartei keskkomitee asendusliikmeks 2016. aasta mais Korea Töölispartei 7. kongressil, kus Korea Töölispartei võttis vastu otsuse KRDV tuumaprogrammi jätkamise kohta.
                        
                     
                           2.
                        
                        
                           KIM Tong-un (teise nimega KIM Tong Un)
                        
                        
                           Sugu: mees
                        
                        
                           22.12.2009
                        
                        
                           Relvade leviku rahastamisega seotud Korea töölispartei keskkomitee 39. büroo endine direktor. Vastutas väidetavalt 2011. aastal 38. büroo eest, et koguda juhtide ja eliidi jaoks raha.
                        
                     
                           3.
                        
                        
                           KIM Yong Nam (KIM Yong-Nam, KIM Young-Nam, KIM Yong-Gon)
                        
                        
                           Sünniaeg: 2.12.1947
                           Sünnikoht: Sinuju, KRDV
                           Sugu: mees
                        
                        
                           20.4.2018
                        
                        
                           Ekspertide rühm on tuvastanud KIM Yong Nami luure üldbüroo esindajana, mis on ÜRO poolt loetellu kantud üksus. Ekspertide rühm on tuvastanud, et KIM Yong Nam ja tema poeg KIM Su Gwang osalevad eksitavates finantstegevustes, mis võivad kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. KIM Yong Nam on liidus avanud erinevaid jooksev- ja hoiukontosid ning on diplomaadina töötades osalenud erinevates suuremahulistes pangaülekannetes liidus või väljaspool liitu asuvatele pangakontodele, sealhulgas kontodele, mis on tema poja KIM Su Gwangi ja minia KIM Kyong Hui nimel.
                        
                     
                           4.
                        
                        
                           DJANG Tcheul Hy
                           (JANG Tcheul-hy, JANG Cheul-hy, JANG Chol-hy, DJANG Cheul-hy, DJANG Chol-hy, DJANG Tchoul-hy, KIM Tcheul-hy)
                        
                        
                           Sünniaeg: 11.5.1950
                           Sünnikoht: Kangwon
                           Sugu: naine
                        
                        
                           20.4.2018
                        
                        
                           DJANG Tcheul Hy on koos oma abikaasa KIM Yong Nami, poja KIM Su Gwangi ja minia KIM Kyong Huiga osalenud eksitavas finantstegevuses, mis võib kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. Talle kuulus liidus mitu pangakontot, mille tema nimel avas tema poeg KIM Su Gwang. Samuti osales ta mitmes pangaülekandes, mis tehti tema minia KIM Kyong Hui kontodelt väljaspool liitu asuvatele pangakontodele.
                        
                     
                           5.
                        
                        
                           KIM Su Gwang
                           (KIM Sou-Kwang, KIM Sou-Gwang, KIM Son-Kwang, KIM Su-Kwang, KIM Soukwang, KIM Su-gwang, KIM Son-gwang)
                        
                        
                           Sünniaeg: 18.8.1976
                           Sünnikoht: Pyongyang, KRDV
                           Diplomaat KRDV Valgevene saatkonnas
                           Sugu: mees
                        
                        
                           20.4.2018
                        
                        
                           Ekspertide rühm on tuvastanud KIM Su Gwangi luure üldbüroo esindajana, mis on ÜRO poolt loetellu kantud üksus. Ekspertide rühm on tuvastanud, et KIM Su Gwang ja tema isa KIM Yong Nam on osalenud eksitavas finantstegevuses, mis võib kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. KIM Su Gwang on avanud mitmes liikmesriigis arvukalt pangakontosid, sealhulgas ka pereliikmete nimel. Ta on diplomaadina töötades osalenud erinevates suuremahulistes pangaülekannetes liidus või väljaspool liitu asuvatele pangakontodele, sealhulgas kontodele, mis on tema abikaasa KIM Kyong Hui nimel.
                        
                     
                           6.
                        
                        
                           KIM Kyong Hui
                        
                        
                           Sünniaeg: 6.5.1981
                           Sünnikoht: Pyongyang, KRDV
                           Sugu: naine
                        
                        
                           20.4.2018
                        
                        
                           KIM Kyong Hui on koos abikaasa KIM Su Gwangi, äia KIM Yong Nami ja ämma DJANG Tcheul Hyga osalenud eksitavas finantstegevuses, mis võib kaasa aidata KRDV tuumarelva-, ballistiliste rakettide või muude massihävitusrelvade alaste programmide elluviimisele. Ta sai mitu pangaülekannet oma abikaasalt KIM Su Gwangilt ja äialt KIM Yong Namilt ning kandis raha väljaspool liitu asuvatele pangakontodele, mis olid kas tema enda või tema ämma DJANG Tcheul Hy nimel.“
                        
                     
            
               4)   
               Määruse (EL) 2017/1509 XVI lisa a osa („Füüsilised isikud“) kanded 4 ja 24 asendatakse järgmisega:
               
                            
                        
                        
                           Nimi (ja võimalikud teised nimed)
                        
                        
                           Tuvastamisandmed
                        
                        
                           Loetellu kandmise kuupäev
                        
                        
                           Põhjendus
                        
                     
                           „4.
                        
                        
                           JON Chol Young
                           teise nimega: JON Chol Yong
                        
                        
                           Passi nr: 563410192
                           Diplomaat KRDV Angola saatkonnas
                           Sünniaeg: 30.4.1975
                        
                        
                           22.1.2018
                        
                        
                           Green Pine Associated Corporationi endine esindaja Angolas ja Angolasse akrediteeritud endine KRDV diplomaat.
                           ÜRO kandis Green Pine’i loetellu tegevuse eest, mis hõlmab ÜRO relvaembargo rikkumist. Samuti pidas Green Pine läbirääkimisi Angola sõjalaevade renoveerimise lepingute üle, millega eirati ÜRO Julgeolekunõukogu resolutsioonidega kehtestatud keelde.
                        
                     
                           24.
                        
                        
                           SO Tong Myong
                        
                        
                           Sünniaeg: 10.9.1956
                        
                        
                           3.7.2015
                        
                        
                           Korea National Insurance Corporationi (KNIC) endine president, KNICi juhtiva täitevkomitee endine esimees (juuni 2012); KNICi endine peadirektor, 2013. aasta september, tegutseb KNICi nimel või juhiste kohaselt.“
                        
                     
            
               5)   
               Määruse (EL) 2017/1509 XVI lisa b osa („Juriidilised isikud, üksused ja asutused“) kanne 4 asendatakse järgmisega:
               
                            
                        
                        
                           Nimi (ja võimalikud teised nimed)
                        
                        
                           Asukoht
                        
                        
                           Loetellu kandmise kuupäev
                        
                        
                           Põhjendus
                        
                     
                           „4.
                        
                        
                           Pan Systems Pyongyang
                           teise nimega: Wonbang Trading Co.; Glocom; International Golden Services; International Global System
                        
                        
                           Aadress: Room 818, Pothonggang Hotel, Ansan-Dong, Pyongchon district, Pyongyang, KRDV
                        
                        
                           16.10.2017
                        
                        
                           Pan Systems on aidanud hoiduda ÜRO Julgeolekunõukogu kehtestatud sanktsioonidest, püüdes müüa Eritreale relvi ja nendega seotud materjali.
                           Peale selle kontrollib Pan Systemsit ÜRO poolt loetellu kantud luure üldbüroo (Reconaissance General Bureau) ja see töötab luure üldbüroo heaks.“